Diari Oficial de la Generalitat Valenciana


Sumari del DOGV 5018, del 01-06-2005 (2005/6176)

ORDRE de 26 de maig de 2005, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2005, les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades en l'Ordre de 29 de desembre de 1999 i gestionades per l'Institut Valencià de Qualitat Agroalimentària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6176


Data del document
:   26-05-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * oleïcultura
    * qualitat del producte
    * envasament
    * indústria agroalimentària
    * ajuda pública
    * oliva
    * almàssera
    * oli d'oliva
    * política de medi ambient
    * suport econòmic
    * ajuda a l'agricultura

ORDRE de 26 de maig de 2005, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2005, les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades en l'Ordre de 29 de desembre de 1999 i gestionades per l'Institut Valencià de Qualitat Agroalimentària. [2005/M6176]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a estes. Estos extrems depenen de la Llei Anual de Pressupostos vigent, en estos moments la Llei 14/2004, de 29 de desembre, de Pressupostos de la Generalitat Valenciana, per a l'exercici 2005, en vista de la qual s'ha de complir aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Primer
  
1. Les ajudes per al Programa de Qualitat de la Comunitat Valenciana per a l'oli d'oliva verge, regulades en l'Ordre de 29 de desembre de 1999, de la Conselleria d'Agricultura, Pesca i Alimentació (DOGV núm. 3.678 de 01.02.2000), es concediran, en l'exercici 2005, per un import global màxim de trenta mil dos-cents cinquanta euros (30.250,00 €), a càrrec del programa 714.60, línia T3104000, d'acord amb la Llei 14/2004, de 29 de desembre, de Pressupostos de la Generalitat Valenciana, per a l'exercici 2005.
  
2. Les ajudes es tramitaran d'acord amb les seues pròpies bases reguladores, així com per allò que disposa la Llei 38/2003 de 17 de novembre, General de Subvencions i en la Llei 30/1992, de Règim Jurídic de les Administracions Públiques i del Procediment Administratiu Comú. Així mateix s'aplicarà el Decret, del Consell, 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de persones amb discapacitat.
  
3. Per a l'exercici 2005 i per les disponibilitats pressupostàries, la concessió es farà pel procediment de prorrateig, podent-se aconseguir el 70% de subvenció si les disponibilitats pressupostàries són suficients.
  
4. D'acord amb l'article 31.3 de la Llei 38/2003, en el cas que l'import de les despeses subvencionables supere la quantia de 12.000 el beneficiari haurà de sol·licitar, com a mínim, tres ofertes de diferents proveïdors, amb caràcter previ a la contracció del compromís per a la prestació del servici o lliurament del bé, llevat que per les especials característiques de les despeses subvencionables no existisca al mercat suficient nombre d'entitats que el subministren o presten, o llevat que les despeses s'hagueren realitzat amb anterioritat a la sol·licitud de la subvenció. L'elecció entre les ofertes presentades, que s'hauran d'aportar en la justificació, o, si és el cas, en la sol·licitud de la subvenció, es realitzarà conforme a criteris d'eficiència i economia, i s'haurà de justificar expressament en una memòria, l'elecció, quan no recaiga en la proposta econòmica més avantatjosa.
  
Segon
  
El termini de presentació de les sol·licituds d'ajuda per al present exercici serà de 20 dies hàbils, a partir de la data de la publicació d'esta ordre
  
Tercer
  
Contra este acte administratiu es podrà interposar, potestativament, en el termini d'un mes des de la publicació, recurs de reposició davant del conseller d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 26 de maig de 2005
  
El conseller d'Agricultura, Pesca i Alimentació,